На основу члана 13. Став 4. Закона о подстицајима у пољопривреди и руралном развоју („Сл. гласник РС“, број 10/13), Стратегије Одрживог развоја Општине Владичин Хан за период 2013–2018 године, Одлуке о програму подршке пољопривреди за општину Владичин Хан за 2017. годину Скупштине Општине Владичин Хан,члана 30 Одлуке о Општинском већу Општине Владичин Хан(„Службени гласник Пчињског Округа“ број 23/2008) члана 51. Пословника Општинског већа Општине Владичин Хан („Службени гласник Града Врања“ број 40/2013) Општинско веће Општине Владичин Хан на седници одржаној дана 18.07.2017. године.

**Расписује**

**К О Н К У Р С**

**ЗА ДОДЕЛУ ПОДСТИЦАЈНИХ СРЕДСТАВА УПОЉОПРИВРЕДИ У 2017. ГОДИНИ НА ТЕРИТОРИЈИ ОПШТИНЕ ВЛАДИЧИН ХАН**

**-ЗА ВОЋАРСТВО И ПЧЕЛАРСТВО-**

**I Предмет Конкурса**

 Предмет Конкурса је финансијска подршка регистрованим пољопривредним газдинствима са територије општине Владичин Хан у унапређењу пољопривредне производње.

 Средства за намену из претходног става планирана су у буџету Фонда за развој пољопривреде општине Владичин Хан за 2017.годину и биће реализована у етапама.

**II Корисници подстицаја**

Право на подстицаје, под условима и на начин утврђен Програмом подршке за спровођење пољопривредне политике и политике руралног развоја општине Владичин Хан у 2017. години, остварују лица која су уписана у Регистар пољопривредних газдинстава (у даљем тексту: Регистар) и налазе се у активном статусу, и то:

- физичкo лице- носилац комерцијалног породичног пољопривредног газдинства и

- земљорадничка задруга која има најмање пет чланова задруге који су уписани у Регистар као носиоци или чланови пет различитих комерцијалних породичних пољопривредних газдинстава у активном статусу;

Пријаву за доделу подстицаја могу да поднесу носиоци пољопривредног газдинства са пребивалиштем на територији општине Владичин Хан, уписани у регистар пољопривредних газдинстава по основу права својине односно закупа пољопривредног земљишта које се налази на територији општине Владичин Хан који се баве пољопривредномпроизводњом.

**Заинтересованарегистрована пољопривредна газдинствамогу да конкуришу за једну инвестицију из овог конкурса.**

**III Врсте подстицаја**

Средства за подстицање развоја пољопривреде могу да се користе као финансијска подршка регистрованим пољопривредним газдинствима у унапређењу пољопривредне производње за инвестирање у:

**Сектор воће:**

1. Набавка садница воћа
2. Набавка опреме – система за наводњавање за воћарску производњу

**Сектор пчеларство**

1. Набавка нових пчелињих друштава и набавка опреме за пчеларство;

**ВИСИНА ПОДСТИЦАЈА**

 Подстицаји се утврђују у проценту од 80 % износа рачуна или предрачуна, без ПДВ, за инвестицију а до максималног износа по секторима и то:

**Сектор воће**

* Максимални износ повраћаја за набавку стандардних садница воћаса декларацијом у оквиру овог сектора износи 8**0.000,00 динара**по једном пољопривредном газдинству, али не више од 20,00 динара по садници јагоде, 30,00 динара по садници малине и купине 80,00 динара по садници дрвенастих воћака ( вишња, шљива, јабука...)с тим да врши повраћај по износу на рачуну без ПДВ.
* Максимални износ повраћаја за набавку опреме – система за наводњавање за воћарску производњу у оквиру овог сектора износи 8**0.000,00 динара** по једном пољопривредном газдинству, с тим да износ на рачуну за сваку појединачну инвестицију није већи од 40.000,00 динара ( без ПДВ).

**Сектор пчеларство**

* Максимални износ за набавку нових пчелињих друштва и опреме за пчеларство у оквиру овог сектора износи **80.000,00 динара** по једном пољопривредном газдинству, а максимално 4.300,00 динара по пчелињем друштву, односно кошници, с тим да износ на рачуну за сваку појединачну инвестицију није већи од 20.000,00 динара ( без ПДВ).

**IVОпшти критеријуми за кориснике:**

Општи критеријуми за све врсте подстицаја јесу:

1. Да је корисник средстава носилац регистрованог пољопривредног газдинства, уписаног у Регистар пољопривредних газдинстава, са активним статусом и са пребивалиштем и производњом на територији општине Владичин Хан;

2. Да је носилац регистрованог пољопривредног газдинства, подносилац захтева измирио пореске обавезе према локалној самоуправи(ЛПА);

3. За инвестицију за коју подноси пријаву не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја;

4. Да је износ појединачног предрачуна - рачуна за набавку стандардних садница воћа мањи од 40.000,00 динара и ако је на предрачуну-рачуну износ за сваку појединачну инвестицију за набавку стандардних садница воћа мањи од 40.000,00 динара, износ појединачног предрачуна – рачуна за набавку опреме система за наводњавање за воћарску произодњу мањи од 40.000,00 динара и ако је на предрачуну-рачуну износ за сваку појединачну инвестицију за набавку опреме система за наводњавање за воћарску произодњу мањи од 40.000,00 динара, односно ако је износ појединачног предрачуна -рачуна за набавку нове опреме за пчеларство мањи од 20.000,00 динара и ако је на предрачуну -рачуну износ за сваку појединачну инвестицију за набавку нове опреме за пчеларство мањи од 20.000,00 динара (сви износи без урачунатог пореза на додату вредност);

5. Добављач и подносилац захтева не представљају повезана лица;

6. Корисник мора да достави комплетну документацију по објављеном Конкурсу**.**

Корисници подстицаја по свим секторима дужни су:

* да чува документацију која се односи на остваривање права на подстицаје најмање 3 година од дана њихове наплате.

**V Посебни критеријуми за кориснике**

**Сектор-Воће,**

* Прихватљиви корисници за инвестицију из овог сектора за набавку садница воћа су пољопривредна газдинства која имају засновану воћарску производњу на најмањој површини од 0,20 ха,која су извршила набавку и садњу воћа у четвртом кварталу претходне календарске године, у јесен 2016. године и у првом и другом кварталу текуће календарске године,пролеће 2017. године, каои пољопривредна газдинствакоја планирају набавку садница воћаи заснивање воћног засада у четвртом кварталу текуће календарске године, у јесен 2017. године .
* Прихватљиви корисници за инвестицију из овог сектора за набавку опреме – система за наводњавање су пољопривредна газдинства која имају засновану воћарску производњу на површини од најмање 0,20 ха.

|  |
| --- |
|  |

Сектор-Пчеларство:

* Прихватљиви корисници за инвестицију који имају најмање5пчелиња друштва ( највише 20) и минималну техничку опремљеност за производњу меда.

**VI Потребна документација за пријаву на конкурс**

**ОБРАЗАЦ ПРИЈАВЕ**се може преузети сваког радног дана на писарници Општинске управе Општине Владичин Хан у услужном центру или на интернет страници [www.vladicinhan.org.rs](http://www.vladicinhan.org.rs/) .

А Основна документација за све подстицаје:

1. Попуњена Пријава са обавезним потписом подносиоца;
2. Копија личне карте подносиоца
3. Извод из привредног регистра за правно лице (не старији од шест месеци)-за правна

 лица

1. Потврда о активном статусу регистрованог пољопривредног газдинства из 2017. године (из управе за трезор)

5. уверење локалне пореске администрације (ЛПА);

6. предрачун за планирану инвестицију или рачун о купљеној инвестивији из текуће

године.;

7. извод из регистра пољопривредног газдинства са подацима о газдинству, броју

чланова газдинства и структури пољопривредне производње; (из управе за трезор)

8. Копија картице текућег рачуна банке(.број наменског рачуна код банке за регистровано пољопривредно газдинство

Б Посебна документација:

Поред основне документације потребне за све подстицаје доставити:

 1. уверење о здравственој исправности садног материјала.

2. уверење о транспорту садног материјала.

3 доказ на име подносиоца пријаве о извршеној хемијској анализи земљишта са препоруком ђубрења за одговарајућу воћну врсту, извршену у току претходне или текуће календарске године, до датума подношења пријаве

 4 доказ о регистрацији кошница и добијању ИД броја стајалишта.

Посебна документација **(доставити након релизације инвестиције)**

* Фискални или готовински рачун за набављене саднице воћа и набавку опреме – система за наводњавање за воћарску производњу на име и презиме носиоца газдинства.
* Фискални или готовински рачун за набављeна пчелиња друштва и опреме за пчеларство на име и презиме носиоца газдинства.

Ако је подносилац захтева земљорадничка задруга уз основну и посебну документацију доставља и попуњену и оверену Табела чланова задруге.

Захтев иприложена документација остају трајно у архиви и не враћају се подносиоцу па се могу доставити и оверене фотокопије наведене документације уз увид у оригинал.

Корисници подстицајних средстава имају обавезу да доставе тачне податке и веродостојне доказе уз пријаву. Комисија ће моћи да проверава све наводе у конкурсној документацији утврди и провери тачност приложене документације изласком на терен и да по потреби тражи доставу додатне документације. Корисници подстицаја су дужни да надлежној стручној пољопривредној служби и Комисији за доделу подстицајних средстава у пољопривреди омогуће вршење надзора и пруже потребне податке и информације и након преузимања подстицаја. Сва права и обавезе корисника подстицаја уређују се Уговором.

 **VII Поступак спровођења конкурса**

Целу административну процедуру око пријема и разматрања захтева спроводи Комисијаформирана од стране Општинског већа општине Владичин Хан

При избору корисника подстицајних средстава који испуњавају услове за доделу подстицајних средства пољопривредних газдинстава оцењиваће се:

|  |  |  |
| --- | --- | --- |
| ***Тип критеријума за избор*** | ***Да/Не*** | ***Бодови*** |
| Бави се искључиво пољопривредом | да/не | 40/0 |
| Подносилац захтева је лице млађе од 55 година | да/не | 20/0 |
| Више од 3 чланова | да/не | 30/0 |
| Подносилац захтева има одговарајуће стручно знање (формално образовање из области пољопривредне производње) или искуство у производњи од најмање три године | да/не | *10/0* |

Применом дефинисаних критеријума извршиће се рангирање прихватљивих пријава. У случају када постоји више пријава са истим бројем бодова према критеријумима за рангирање, предност добија онај са ранијим датумом подношења потпунепријаве. У случају када је поднет мањи број пријава, који испуњавају услове и који су прихватљиви, од расположивих средстава за подршку, ранг листа неће бити креирана.

Након разматрања пријава Комисија ће у другој фази обићи парцеле на којима је подносилац захтева засадио воћне засаде или инсталирао опрему – систем за наводњавањеили поставио пчелиња друштва, односно постављена опрема за пчеларство како би утврдила да ли се подаци из пријаве и приложене документације слажу са стањем на парцели подносиоца пријаве.

Одлуку о додели средстава доноси председник општине на предлог Комисије, која врши одабир корисника средстава.

 Начин исплате субвенције је да је корисник извршио набавку, исплату и засадио набављени садни материјал-саднице воћа или набавку и инсталирање система за наводњавање и да је он у функцији илинабавку опреме за пчеларство и пчелиња друштва, да су активирана и у функцији, те након подношења пријаве са уредном документацијом оствари право на подстицаје, а исплата средставаће бити извршена на наменски текући рачунпољопривредника, на основу одлуке председника општине.

 Корисници средстава који остваре право на подстицајна средства имају закључити уговор којим се утврђују сва права и обавезе коришћења подстицајних средства, тако да у периоду од три година, од дана закључивања уговора, не смеју отуђити парцелу на којој су засадили саднице воћа, набављену опрему као и пчелиња друштва.

Уколико дође до отуђења парцеле на којој су засадили саднице воћа, поставили набављену опрему као и пчелиња друштва носиоц пољопривредног газдинства дужан је да износ подстицаја врати Општини Владичин Хана одмах по утврђивању настанка отуђења.

**VIII Објављивање Конкурса и подношење пријаве**

**за доделу подстицајних средстава**

 Конкурс се објављује на огласној табли Општинске управе општине Владичин Хан и званичном сајту општине,на интернет страници [www.vladicinhan.org.rs](http://www.vladicinhan.org.rs/).

 Конкурс ступа на снагу од дана оглашавања на огласној табли општине Владичин Хан

 Попуњени образац пријаве с пратећом документацијом којом се доказује испуњење свих услова, доставља се непосредно у писарницу Општинске управе Општине Владичин Хан сваким радним даном од 7 до 15. часова или на адресу: ОПШТИНА ВЛАДИЧИН ХАН, Светосавска бр. 1, 17510 Владичин Хан, са назнаком „ ЗА КОНКУРС ПО ПРИЈАВИ ЗА ДОДЕЛУ ПОДСТИЦАЈНИХ СРЕДСТВА У ПОЉОПРИВРЕДИ У 2017. ГОДИНИ НА ТЕРИТОРИЈИ ОПШТИНЕ ВЛАДИЧИН ХАН“, са назнаком „не отварати“**.**

Конкурс је отворен додо утрошка средстава која су намењена за ове потребе, а **најкасније до 30.10.2017. године**.

 Пријаве са комплетном документацијоми достављају Комисији на разматрање.

Комисија ће пријаве примљене у једном месецу разматрати најкасније до 15-ог у следећем месецу, након чега има дати писмени предлог Председнику Општине за доношење Одлуке о додели подстицајних средстава и закључење уговора са корисницима о коришћењу подстицајних средстава.

Решење о исплати средстава доноси председник општине на предлог Комисије, после склапања уговора о међусобним правима и обавезама уговорених страна, у складу са Правилником о додели подстицајних средстава из буџета општине у пољопривреди и Правилником о раду Комисија за доделу подстицајних средстава из буџета општинског Фонда за развој пољопривреде општине Владичин Хан..

Непотпуне и неблаговременепријаве неће се разматрати.

Председник општине Владичин Хан задржава право измене и исправке конкурса.

 Контакт особа: Бранислав Тошић:062/302-100

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-129/2/17-III**

**ЗАМЕНИК ПРЕДСЕДНИКА,**

Владимир Костић



**РЕПУБЛИКА СРБИЈА**

**ОПШТИНА ВЛАДИЧИН ХАН**

**ОПШТИНСКО ВЕЋЕ**

**ПРИЈАВА**

**са изјавом за доделу подстицајних средстава у пољопривреди**

**у 2017. години на територији општине Владичин Хан**

|  |
| --- |
| **ОСНОВНИ ПОДАЦИ О ПОДНОСИОЦУ ПРИЈАВЕ** |
| 1.Име и презиме (за физичко лице), односно пун назив (заправно лице) |  |
| 2.Број ЛК,место издавања и ЈМБГ- за физичколице |  |
| 3.Aдреса, односно седиште(поштански број, место, улицаи број) |  |
| 4.Контакт телефони (фиксни / мобилни) |  |
| 5.Број рачуна и назив банке |   |
| \*6. Матични број |  |
| \*7.ПИБ подносиоца |  |
| \*8.Име, презиме и функцијаодговорног лица |  |
| \*9.Број телефона и е-mail адресаодговорног лица |  |
| \*10.Име и презиме лица за контакт, телефон, мобилнителефон и е-mail адреса |  |
| 11. Број поседовног листа, КО ибр. катастарске парцелена којој јепредметна инвестиција |   |
|   12.Радна активност | 1.Бави се искључиво пољопривредом.2.Лице млађе од 50 година.3.Подносилац захтева:  а) мушкарац,  б) жена. |
| 13.Број регистрованог пољопривредног газдинства |  |
| 14. Број чланова породичног  пољопривредног газдинства |  |
| 15.Статус подносиоца  пријаве у пољопривредном  газдинству | 1. Носилац регистрованог пољопривредног газдинства |
| 16.Врста инвестиције | 1. Набавка садница воћа - Подизање нових производних  засадавоћака -куповина садног материјала;2. Набака опреме – система за наводњавање за воћарскуПроизводњу3. Набавка нових пчелињих друштава и набавка опремеза пчеларство |
|  У редовима 12, 15, и 16 заокружите одговарајући број |
| Поља означена звездицом попуњава само правно лице- земљорадничка задруга |
| Подносилац пријаве на конкурс подноси:1. Попуњена Пријава са обавезним потписом подносиоца;2. Копија личне карте подносиоца3. Извод из привредног регистра за правно лице (не старији од шест месеци)-за правна  лица;3.Потврда о активном статусу регистрованог пољопривредног из 2017. године (из управе за трезор) 4. Уверење локалне пореске администрације (ЛПА); 5. предрачун за планирану инвестицију или рачун и отпремницу о купљеној инвестивији из текућегодине, односно за саднице посађене у јесен 2016. године - рачун и отпремница из октобра илиновембра или децембра 2016. године;6. извод из регистра пољопривредног газдинства са подацима о газдинству, бројучланова газдинства и структури пољопривредне производње; (из управе за трезор)7. Копија картице текућег рачуна банке(број наменског рачуна код банке за регистрованопољопривредно газдинство)8. уверење о здравственој исправности садног материјала.9.уверење о транспортусадног материјала.10. доказ о регистрацији кошница и добијању ИД броја стајалишта. |

**Под пуном материјалном и кривичном одговорношћу ИЗЈАВЉУЈЕМ да сам пре попуњавања обрасца исти пажљиво прочитао и разумео, као да су горе наведени подаци тачни.**

**Такође, под пуном материјалном и кривичном одговорношћу ИЗЈАВЉУЈЕМ  да за инвестиционо улагање за које подносим ову пријаву не користим и да нећу користити средства, подстицаје, субвенције и донације од другог органа, организације и институције.**

У Владичином Хану, \_\_\_\_\_\_\_\_ 2017. године

Потпис подносиоца пријаве

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |

ТАБЕЛА ЧЛАНОВА ЗАДРУГЕ

Назив и седиште земљорадничке задруге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Подаци о најмање пет чланова задруге који су уписани у Регистар пољопривредних газдинстава као носиоци или чланови пет различитих комерцијалних породичнихпољопривредних газдинстава у активном статусу:

|  |  |  |  |  |  |  |
| --- | --- | --- | --- | --- | --- | --- |
| Редни број | Име и презиме члана задруге | Датум рођења | Број пољопривредног газдинства | Пол | Адреса становања | Потпис |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5, |  |  |  |  |  |  |

|  |  |  |
| --- | --- | --- |
| У Владичином Хану, дана: \_\_\_\_\_\_\_\_\_\_\_\_\_ | М.П.  | Потпис одговорног лица  |
| \_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |

 |
|  |